钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

分以加以减于中会乃得实会也又日月平行同在甲或在乙加减度不同类〈一实在前一实在后〉则两率并之，得日月相距之度。若日月同在丙丁戊己，加减度同类。〈或都在前或都在后〉则两率相减之馀，为日月相距之度也。依本《图》论，日月在甲，则以太

阳之加减度加于平行，而得实行。〈在前故也〉太阴则减之，
而得实行。〈在后故〉其所差时刻则以加于中会，得实会
也。〈月过中而逐及于日故〉“日月在乙”，其加减度，则太阳用减。〈在后〉
“太阴”用“加。”〈在前〉其时刻则相减以得实会也。〈既会之后月乃过中〉
若在丙，太阴之加减，度大，太阳小，皆减之。其时刻则
加之，以得实会。〈月欲及日故〉若在丁，太阳之加减，度大，太
阴小，亦皆减之。其时刻亦减之，而得实会。〈月已过日故〉若
在戊，太阴之加减度大，太阳小，皆加之。〈皆过中故〉其时刻
则减之，得实会。〈月已过日故〉若在己，太阴之加减度小，太
阳大，皆加之。其时刻亦加之，得实会也。〈月欲及日故〉总论
之“行度在《中会》”前即当加。〈甲日乙月戊己之日月〉“在《中仑》”后，即
当“减。”〈甲月乙日丙丁之日月〉时刻月实行在日后，则当加。〈甲丙己是〉
月实行在日前，则当减也。〈乙丁戊是〉

“《推中会实》，《会元法》”第三。〈凡五章。〉

日月同居黄道经度，分秒不异，是为“正相会。”正相会
者，实朔也。日月相距正得黄道半周，分秒不异，是为
正相对。正相对者，实望也。其推步之法，因二曜之实
行度不同，其实行之变易，又时时不同，故先以平行
求得其中相会、中相对，而后渐得其实相会、实相对
焉，第中会之法以纪首。〈甲子为纪首〉以每年每日每时之
平行度分推步易得耳。《实会法》必用《几何术》中三角
形弧弦切割诸线，非是则无从可得。故今《交食历》中
所列诸表，不过求中、“求实”两法，而求实甚难，不得不
繁曲，不得不详密也。

求中会

“月行黄道，视日行甚速，其在后也能逐及于日；其既
及也，又超于日前。其在朔也，有时隔日光于在下；其
在望也，有时失光于地景。”求朔望法，先定太阳之平
行度分，以求太阴距日之度分。若同居黄道经无距
度分秒则为朔，若相距正得半周则为望。外此则中
会在先，必减其已过之时刻而得中会。若中会在后，
则加以不及之时刻，而得中会。

假如壬申年三月十六日癸丑，日月相望，求太阳平
行，其纪首为“天启四年甲子天正冬至后第一日子
正时”，太阳在九宫○度五十一分四十五秒，至本日
癸丑午正时，得中积时，为八年一百三十五日六时，
用太阳平行度。每年一十一宫二十九度四十五分
四十一秒，每日五十九分八秒二十微，每小时二分
二十七秒五十一微并得中积度，为三千○一十一
度三十八分四十七秒。加纪首前宫度，得总数满平
周。〈三百六十度〉去之，馀四十二度三十○分三十一秒，为
本日午正时太阳躔大梁宫之平行度分。

次如前法，求同时太阴中积度分。一百二十九度三
十七分二十二秒四十微，每日一十二度一十一分
二十六秒四十一微，为太阴。自太阳平行度分加纪
首前十度一十七分三十六秒五十三微，并得二千
六百九十九度七分二十四秒，满平周去之，馀五宫
二十九度七分二十四秒，为本日午正时月距太阳
之经度分，以减半平周，为不及者五十二分三十六
秒，未得正望。求其时，用不及度三十分二十八秒三
十七微为一小时，其馀得时四十三分三十三秒为
正中望，算外，得未初二刻一十三分三十三秒。

求引数

凡日月在最高或最庳，其实行与平行者无异。外此
则不同行，而两行相距又无定数。故从最高右行，指
其平行所至黄道之弧，为引数因之，以求太阳、太阴
两处所差加减度。若太阴则从其本轮之最高起筭
左行，为引数之弧也。第须先定日月在中会时之平
行度。如前。太阳正午在大梁宫十二度三十分三十
一秒一小时又行二分二十七秒五十一微，尚未至
中会，须行四分一十五秒。〈并小时〉得中会时刻。以加前
得数，其中会平行度，在本宫一十二度三十四分四
十六秒，其正相对为太阴平行度分，则在大火宫矣若太阳平行度正合于最高，则无引数，亦无加减，过
之即相减。不及，则于平行度外加一平周。〈三百六十度也〉而
减最高，馀为引数。假如最高每年行四十五秒，从甲
子至壬申年三月，得六分一十七秒，以加于纪首之
最高，得三宫○五度五十六分五十八秒，并得三宫
○六度○三分一十五秒，为太阳最高行度。因太阳
平行度在二宫不及，加平周减之，得十宫○六度三
十一分三十一秒，为太阳中会时。引数同时，依太阴
每年之本行二宫二十八度四十三分八秒，每日行
一十三度三分五十四秒，其中积得二千四百八十
度五十九分五十三秒，加入纪首前六宫一十七度
四十六分二十三秒，满平周去之，得五宫八度四十
六分一十六秒，为太阴壬申年三月中会时之引数
也。

求实会

法先求太阳加减度，依前所得最高及平行，作图外
圈为黄道。从春分向左，计其平行度，从地心出直线
指之。次从心又出一直线，至最高度，线上任取一点。